A Wörthi-tó, az alpesi Riviéra
Ausztria legmelegebb tartományában a sajátos mikroklíma és különösen tiszta levegõ meg-megfájdítja néhány órára a turisták fejét. Rövid akklimatizálódás után, amit a helyiek citromlével vagy citromleves kávéval enyhítenek, legalább 40 féle program közül válogathatunk. Kirándulás az osztrákok Balatonjához.
A tó

A karintiai tóvidék legnagyobb gleccser tava átlagosan 40-45 méter mély. Ki gondolná, hogy a legmelegebb nyári hónapokban akár 28 fokra is felmelegszik. A szállodák környékén trendi plázsokat, a magántulajdonban lévõ nyaralók elõtt egyszerû stégeket, a szabadstandokon füves partszakaszokat találunk. A Wörthi-tó népszerû fürdõhely, mondhatnánk az osztrákok Balatonja. Itt már a 60-as években kiépült a komplett csatorna és szennyvízhálózat, a tóba tehát semmilyen szennyezõdés nem kerülhet. Az Alpok bérceirõl alázúduló gleccservíz pedig amúgy is kristálytiszta.

A 16 kilométer hosszú tó partján olyan csendes falvak bújnak meg, mint a névadó Mariawörth és olyan elegáns üdülõvárosok tetszelegnek, mint szerencsejátékairól és kaszinójáról híres Velden.

A tó környékén igen fejlett az aktív pihenés minden formája csakúgy, mint az egész tartományban. A karintiai tóvidék 1200 természetes állóvizével komolyan gondolkodóba ejti az utazókat, hogy mégis merre induljanak. Míg a Wörthi-tó turisták és látogatók egyezményes, amolyan nemzetközi találkahelye, a közeli Ossichaer tónál a vitorlázás és a vízi sportok hódítanak. A kempingezõk és a családok türkiz színû Faaker tavat keresik fel, a természetbarátok pedig szívesen mártóznak meg a csöndes Weissensee-ben, a régió legmagasabban fekvõ tavában.

Aktív pihenés

Az Ausztria-imádók szerint azonban az osztrákok nemcsak az ország adottságaiból adódóan lettek az aktív pihenés megszállottjai. Errefelé a séta, a nordic walking, a terepbringa, a paplanernyõzés, sziklamászás majdnem hogy mindennapos dolog, ha úgy tetszik elemi igény, ám az egyszerû természetjárás, biciklizés - amihez ugye se sziklák, se hegyek nem kellenek - ugyanolyan népszerûek a helyiek körében. A környék 65 kilométer hosszú hegyi túraútvonalat biztosít, alkalmazkodva a legváltozatosabb terepviszonyokhoz és a turisták képességeihez. A túraútvonalak nagy része látványos kilátópontokhoz vezet, ahonnan lélegzetelállító panoráma tárul a tóra, a Karawanken hegység sziklás hegyoldalára, és a part menti kisvárosokra.

Egy nyugodt félnapos karikázás a tó körül, kezdetnek talán az egyik legjobb program. Így a legkönnyebb felfedezni a Wörtensee környékét, és megfigyelni a vidéket. A bicikli utak jók, az autósok visszafogottan közlekednek, a kilátás itt-ott megejtõen szép. A déli parton például sok helyen visszametszik a fenyõfákat, a nyaralóházak tulajdonosai ugyanis nem sajnálják a látványt senkitõl. Sem az átutazó autósoktól, sem pedig a turistáktól. A táv körülbelül 40 kilométer.

A merészebbeknek rafting, canyoning, via ferrata, vadvízi hydrospeed, sõt búvárkodás is lehetséges. A karintiai gleccsertavakban ugyanis nem ritka a 15 méteres látótávolság.

Gasztronómia

Egy könnyû ebédnek érdemes kipróbálni a tavi pisztrángot, mellé a dél karintiai Lavantal völgybõl származó spárgát, és a Moseco névre keresztelt birsalmából készült habzóbort, ami a nyári melegben kellemesen hûsít, ráadásul csak 7 százalék alkoholt tartalmaz.

Akiket érdekel a pálinkafõzés és a sörkészítés hagyománya, illetve a modern technikák szelíd alkalmazása, a tó nyugati partjához közel fekvõ Kalgenfurtban, a Pfau Brennerei pincészetben érdeklõdjön a vezetett látogatásokról. A Pfau eredetileg egy nagy múltú, közel 400 éves sörfõzde, amibõl a környéken ma már mindössze csak három üzemel. A sörfõzdék fénykorukban 70 ezer hektolitert termeltek évente, ma ez a szám alig 10 ezer. A Pfau üzem nemcsak látványnak érdekes, de komplett esti programnak is remek, hiszen a sör és pálinkafõzde saját vendéglátóegységében akár 1000 fõt is kiszolgálnak, ráadásul az ismert Karintia kártyával olcsóbban bulizhatunk itt.

Látnivalók, szálláshelyek

Pörtschach ideális bázis lehet egy hosszúhétvégére. Az északi part közepén helyezkedik el, így jól megközelíthetõ Klagenfurt, és Velden. Kenuval sem kell sokat bajlódni, hiszen a névadó Mariawörth a szemközti parton található.

A Landspitz félszigeten magasodó 9 emeletes pörtschachi parkhotel SZOT üdülõkre emlékeztetõ külseje csalóka, bent ugyanis elegáns bõrfotelek, a teljes falfelületet beborító panoráma ablakok, és felújított szobák sorakoznak. A szálló elõnye, hogy akárhová is kapunk szobát, (95 eurótól-315 euróig) mindenhonnan a remek kilátásunk lesz a tóra. A hotel elõtti partszakaszon 3 kilométer hosszú virágpromenád vezeti a turistákat, a kisváros kastélyszállói és jellegzetes wörthi-tavi stílusban épült apartman házai elõtt. A kiadó szobák errefelé 30-50 eurós áron foglalhatók.

Egy kellemes és nem túl megerõltetõ kiránduláshoz tökéletes célpont a Gloriette kilátó, amit Pörtschach-ból közelíthetjük meg a legjobban, lassú sétával, alig egy óra alatt. A partmenti hegyoldalban alig 200 méter magasan emelkedõ aprócska kilátót idén is kimeszelték és a hangszórókat is letisztították. A kilátót ugyanis egy háromszemélyes nyugágy formájú pihenõpaddal is felszerelték, amiben zenelejátszókat bújtattak el. Gombnyomásara Brahms három mûve, köztük a Magyar Táncok is felcsendül.

Brahms sok idõt töltött a Wörthi-tó partján. Német származása ellenére hosszú ideig Ausztriában élt, és bár a romantika korában alkotott, hódolattal adózott a bécsi klasszikusok munkássága iránt. Fiatalkorában valamikor az 1860-as évek közepén kezdték kiépíteni a déli vasútvonalat, amely a Bécset és Klagenfurtot kötötte össze. A Wörthi-tó további sorsát tulajdonképpen a vasúthálózat fejlõdése határozta meg. Az elfeledett és méltatlanul mellõzött alpesi tóból néhány év alatt a bécsi arisztokrácia kedvelt nyári üdülõhelye lett. A Wörtensee és a környéke mára Karintia egyik legkorszerûbb infrastruktúrával ellátott alpesi riviérává nõtte ki magát.
ausztriai utazás Ausztria aktív pihenés Wörth-i tó